Document ID: /roh_data/filtered/fineweb-2-filterrobots_roh.jsonl.gz/3731

La vischnanca da Tumein po construir la nova plazza dal vitg ch'è stada dispitaivla. La regenza grischuna ha approvà la midada da la planisaziun locala.
Actualmain sa preschenta la plazza sco surfatscha da traffic cun plazzas da parcar. Il project prevesa ussa d'augmentar la valur da quella sco center dal vitg, sco il chantun scriva.Tranter auter èsi previs da construir ina chasa da pliras famiglias, in'ustaria ed ina garascha sutterana cun 50 parcadis.
Decisiun communala era stretga
In'utilisaziun publica dal plaunterren duai dar vita a la plazza. Quella vegn er accentuada architectonicamain cun structurar il sochel, che dat vers la plazza, cun arcadas.
Mez settember avevan ils da Tumein ditg gea al project, quai però be cun ina pitschna maioritad da 113 cunter 109 vuschs
RR novitads 12:00